З пачатку гэтага тэатральнага сезона ў Мінску адбыўся пакуль што адзін канцэрт А. Ісаева. I, як заўсёды, на сустрэчу з любімым выканаўцам прыйшлі яго даўнія прыхільнікі, а таксама тыя, хто адкрыў для сябе гэтага спевака ўпершыню. На гэтым восеньскім канцэрце было шмат традыцыйнага, што так любяць прыхільнікі спевака, а таксама былі новыя нумары і новыя ўдзельнікі канцэрта. Як заўсёды, у канцэрце браў удзел інструментальны ансамбль пад кіраўніцтвам У. Цатурава – даўні партнёр спевака па творчай дзейнасці. У канцэрце ўпершыню выступіў музыкант, аранжыроўшчык і кампазітар Б. Ідзельчык. Яго аранжыроўкі папулярных песень мінулых гадоў вызначаліся своеасаблівай прыгажосцю і тонкім густам. У канцэрце таксама браў удзел паказальны аркестр Міністэрства ўнутраных спраў Беларусі пад кіраўніцтвам палкоўніка М. Жарко.